ming030890/wiki-yue-high-quality huggingface dataset:
猶大福音

《猶大福音》（希臘文：Ε᾽ΥΑΓΓΈΛΙΟΝ ΤΟΥ̃ ᾽ΙΟΎΔΑ；拉丁文：ĒVANGELIVM IVDÆ）係一本以科普特文記載嘅神秘主義派福音書，裡面主要記載耶穌同猶大嘅對話。
《聖經》收錄嘅四本福音，都將猶大描寫成出賣耶穌畀羅馬當局嘅反骨仔。但係《猶大福音》嘅記載同《聖經》大相逕庭：根據《猶大福音》，猶大出賣耶穌嘅原因唔係為咗錢，而係因為耶穌叫佢噉做，以幫助耶穌盡早擺脫肉體嘅束縛，釋放神性。
天主教、東正教同新教普遍都認為呢卷書係偽經或異端作品。大部份學者認為呢卷書嘅真確性存有大量疑問。 尤其是呢卷書裏面同其他聖經書卷所描述嘅猶大完全相反。另外呢卷書內容亦充滿諾斯底主義（神秘主義）嘅色彩，並指猶大係唯一得着耶穌真正福音嘅門徒。

歷史背景
最早關於《猶大福音》嘅記載，來自於公元二世紀神學家愛任紐嘅《駁異端》（希臘文：Ἔλεγχος καὶ ἀνατροπὴ τῆς ψευδωνύμου γνώσεως）。爾本書裏面提及到《猶大福音》嘅存在，並且將爾本書同其他神祕主義派福音擺賣一齊批判。
1978年，一位埃及農民喺拿戈瑪第嘅古代山洞裏面，第一次發現徂一批包含《猶大福音》嘅手稿。1979年，爾批手稿落徂喺埃及古董買賣人夏拿手上。之後批手稿曾經被盜，但係後來攈得返。
1983年5月，夏拿邀請徂來自三間美國大學嘅三位學者去瑞士日內瓦，希望能夠將爾批手稿賣畀學術機構。但由於夏拿出價太高，美國學者表示大學出唔到咁多錢，交易最終流產。之後夏拿去到美國，繼續試圖出賣爾批手稿，但幾次談判都因為夏拿出價太高而失敗。夏拿於是將爾批手稿擲徂喺美國紐約州長島一間花旗銀行分行嘅保險箱裏面。早期神學家近兩千年來想做都做唔到嘅事，竟然陰差陽錯恁被夏拿做到徂：紐約長島係沿海城市，氣候潮濕過埃及唔知幾多倍，而銀行保險箱係唔防潮嘅，於是啲手稿就漚著喺個保險箱裏面慢慢腐爛。
2000年4月，瑞士古董買賣人芙列達·查哥斯－努斯伯格（Frieda Tchacos-Nussberger）終於以30萬美金嘅價格買低徂爾批手稿。可惜嘅係，由於長年漚著喺保險箱裏面，好多內容都已經消失澌。查哥斯－努斯伯格嘗試將批手稿轉賣畀耶魯大學，但耶魯大學無買到，淨係話徂俾查哥斯－努斯伯格知：爾批手稿裏面包含徂失傳多年嘅《猶大福音》。查哥斯－努斯伯格之後邀請徂一批專家學者對爾批手稿進行修復、翻譯同碳-14定年，並且成功講服國家地理頻道資助佢。
2006年，國家地理頻道首次公佈徂查哥斯－努斯伯格工作組修復同翻譯嘅《猶大福音》。

內容摘要
創造世界嘅上帝其實唔係至高無上嘅神，真正至高無上嘅神係人類無辦法理解嘅存在；
耶穌唔係創世神個仔，而係真正至高無上嗰個神嘅顯靈；
耶穌對人世感到厭倦，要求猶大出賣佢，亦都係因為想擺脫肉體嘅束縛，釋放神性；
同其他福音書唔同嘅係，《猶大福音》淨係記載到耶穌被羅馬士兵捉走，而完全無關於耶穌受難同復活嘅記載。
爭分奪秒

《爭分奪秒》（英文：Split Second）係香港電視廣播有限公司嘅時裝警匪電視劇，並得到泰國第三頻道彩色電視台協助。呢套劇有30集，主要演員方中信、蒙嘉慧、鄭嘉穎、譚耀文、魏駿傑、陳豪、姚嘉妮同郭耀明，監製羅永賢，劇情結構參考美國電視劇《24》，成個故仔發生響2004年4月1號到4月30號，一集一日，每集講24個鐘頭嘅事。
爭女特務王

《爭女特務王》（This Means War）係一部2012年美國愛情喜劇間諜電影，由McG做導演。主演係基斯·派尼、Tom Hardy、麗絲韋花絲潘。
爭凳仔

爭凳仔，係一種集體遊戲。玩法係先將一啲嘅凳排好，凳嘅數目要比參加者人數少一張，起音樂，參加者圍著凳仔氹氹圈行，音樂會突然停，參加者盡快搵張凳坐低，搵唔凳坐低嘅就輸，出局，之後減一張凳，繼續玩，直到兩個人玩，一人贏出為止。爭凳仔係細路玩嘅遊戲。

變化
爭凳仔可以唔用凳，音樂停，玩家立即坐低響地下，最遲坐低嗰個就輸喇。
爭口

爭口（英文：Gasket），又叫襯墊，係一種機械零件，將兩個部件之間嘅空隙填滿，受壓都唔會洩漏。
爭嘢

爭嘢（粵拼：zaang1 je5，英文：Competition），又可以叫競爭，係一種廣泛存在喺人類同第啲生物度嘅現象，有若干個個體，大家都想要攞到某樣嘢，但又唔可以大家都一齊攞到，於是就各自噉採取行動，想提升自己攞到嗰樣嘢嘅機率（同時降低對手攞到嗰樣嘢嘅機率）。

博弈論
内文：博弈論
睇埋：遊戲、策略同勝利
博弈論上有對爭嘢作出數學嘅分析，例子可以睇吓零和博弈（zero-sum game）。
爭妻記

《爭妻記》係喺1964年嘅一部粵語喜劇，由羅志雄執導，林家聲、陳好逑主演。
特魯埃爾

特魯埃爾（西班牙文：Teruel），係西班牙亞拉岡特魯埃爾省嘅省會，人口有約莫3.5萬，面積有約莫440平方公里。
特默

特默（葡文：Michel Miguel Elias Temer Lulia，1940年9月23號—) 係巴西律師、作家同政治人，巴西聖保羅州嘅鐵特出世。喺1997年至2001年同2009年至2010年期間出任巴西眾議院議長。佢喺2011年至2016年間出任巴西副總統，2016年總統羅塞夫被彈劾落台後接任總統，做到2019年1月1號。
特默同習近平
維基同享有多媒體嘅嘢：Michel Temer
牽引電摩打

牽引電摩打（traction motor）係指攞嚟帶動交通工具（電動交通工具）嘅電摩打。
特魯希略

特魯希略（Trujillo）係秘魯第三大城，人口92萬。
維基同享有多媒體嘅嘢：特魯希略
特魯華

特魯華（法文：Troyes）係法國一城，奧布嘅省會，人口有6萬。
牽環花屬

牽環花屬（學名：Omphalodes）係紫草目紫草科嘅一個屬。
特魯埃爾省

特魯埃爾省（西班牙文：Provincia de Teruel）係西班牙亞拉岡一省，首府特魯埃爾。
沙田賽馬會游泳池

沙田賽馬會游泳池（英文：Sha Tin Jockey Club Swimming Pool），簡稱沙田游泳池，係香港新界沙田區嘅一個公眾游泳池，喺沙田源禾路10號，由康樂及文化事務署管理。
沙田運動場

沙田運動場，舊稱源禾路運動場，香港運動場之一，喺沙田源禾路十八號，臨近城門河，隔馬路為禾輋邨，英文叫Sha Tin Sports Ground。行政上歸沙田區。設施有運動場、草地球場，以及十一人草地足球場。
場一九八三年落成，今下歸康樂及文化事務署管。場做咗香港甲組足球聯賽球隊，沙田體育會嘅訓練球場及主要比賽場地。
沙田賽馬會公眾壁球場

沙田賽馬會公眾壁球場，香港室內體育館之一，專門玩壁球，喺沙田源和路十二號，英文叫Sha Tin Jockey Club Public Squash Courts。行政上歸沙田區。
沙田鄉事委員會

沙田鄉事委員會（英文：Shatin Rural Committee）係香港新界沙田區唯一鄉事委員會，現任主席莫錦貴。
沙田醫院

沙田醫院（Shatin Hospital）係香港新界沙田區一間公立醫院，喺1991年創辦，而家由醫院管理局管理，係新界東聯網其中一間醫院，地址係新界沙田區亞公角亞公角街33號。

簡介
沙田醫院係一間復康醫院，喺1991年投入服務，主要提供內科同老人科、紓緩治療科、外科、老人精神科同成人精神科，亦設有睡眠檢查室同提供精神科社區外展服務。
沙田西

沙田西（英文：Sha Tin West，代號R1）係香港沙田區議會下轄嘅其中一個雙議席選區，2023年設立，範圍主要係沙田區西部。
沙田足球隊

沙田（Shatin）係香港嘅一支足球隊，其實係沙田體育會足球會，係2009/10年度香港甲組足球聯賽參賽球隊之一。
王婉諭

王婉諭（Wang Wan Yu，1979年4月26號—）係臺灣時代力量籍政治人物，苗栗縣出身。曾經擔任時代力量不分區代表立法委員、時代力量立法院黨團幹事長等職務。
2016年佢嘅女死於內湖無故冤殺事件後開始受到大眾關注，之後佢持續從事相關社會運動（如相關嘅臺灣司法改革運動）。2020年，佢代表時代力量參選立法委員選舉，列喺時代力量全國不分區立法委員候選人名單嘅第三順位，同年1月11號當選。

關注議題
王關注議題例如有：台灣道路設計爭議。另外，任內佢亦關注竹北市豐采520爭議、2023年新北市幼兒園餵藥案、2023年民主進步黨黨內性騷擾風波等事件。
外交政策方面，佢亦有就中共對維吾爾族種族滅絕行為，要求政府研議制裁中共迫害維族嘅行為。

個人生活
佢有時會公開挑戰一啲奇怪嘅食物，例如2023年肯德基推出嘅「皮蛋蔥花蛋撻」同埋必勝客推出嘅「腸粉鳳爪薄餅」，引起一啲網民關注。
王子zione

王子zione（1993年4月10號—），係中國男歌手、音樂製作人、填詞人、音樂人。
王子涵

王子涵（Ada Wong，1989年11月25號—），係香港導演王晶個女，係一位模特兒，2015年加入香港無綫電視，喺女人節目《姊妹淘》做主持，之後亦有拍過劇，當中喺2019年劇集《荷里活有個大老千》戲份比較重。2020年，佢加入《愛回家之開心速遞》劇組。

演出
呢個表唔完整，歡迎加料。
王淑芬

王淑芬，香港親中派政治人，2023年香港區議會選舉後被政府委任做區議員。
王淑英

王淑英（Wong Suk-Ying），香港親中派學者，而家係香港中文大學協理副校長同社會學系教授，有時會代表中大發言，所以會得到傳媒一啲關注。
喺2021年4月16號，中大公布佢係敬文書院下任院長嘅唯一候選人。

經歷
王淑英分別喺英國利物浦大學同埋美國史丹福大學攞到學士同埋博士學位。佢喺史丹福大學修讀期間，做過北京師範大學同埋南開大學訪問講師。
佢喺1997年加入中大，做過中大社會科學院副院長、敬文書院創院輔導長，同埋入學及學生資助處處長。

政治立場同爭議
王淑英係香港親中派人士，係團結香港基金研究諮詢委員會 8 人嘅其中之一，又曾經話《港區國安法》唔會影響大學嘅學術同埋言論自由。

涉嫌阻礙中大學生會選舉
王淑英曾被指喺 2017 年中大學生會補選期間，阻礙學生會選舉。當時補選委員會喺敬文書院內設投票站，王淑英被指以舍監身份驅趕票務人員，明知落雨都搞到票站要搬去馬路旁，又指責學生會係「出賣書院同學」。
王淑慈

王淑慈（Sukey），香港親中派商人，澳門皇都酒店(香港)有限公司董事。

家庭
王淑欣係佢家姐。

選舉經歷
喺2018年3月嘅立法會補選，佢支持親中派嘅候選人。
王湛華

王湛華，香港親中派政治人，香港再出發大聯盟發起人之一。
王淨

王淨（英文：Gingle Wang，1998年2月7號—）係臺灣女演員，2017年正式出道，憑2019年電影《返校》攞到第22屆臺北電影獎最佳女主角獎。
王源

王源（英文：Roy Wang；2000年11月8號—）係一個中國大陸男歌手、詞曲作家、演員同專欄作家。佢喺《時代雜誌》畀評選做2017年30位最具影響力嘅青少年之一，2018年起開始擔任聯合國兒童基金會大使。
瑙女星

瑙女星（Nausikaa），即係小行星192，係太陽系小行星帶嘅一粒小行星，喺1879年2月17號發現。
瑙西卡

瑙西卡（古希臘文：Nausicaa）係希臘神話裏面嘅一個公主。

奧德修記
内文：奧德修記
奧德修斯一喺斯加利亞島醒咗，就見到斯加利亞島嘅公主瑙西卡。瑙西卡話自己之前嗰晚夢見雅典娜叫佢去海邊，嚟到海邊就搵到不醒人事嘅奧德修斯。奧德修斯哀 (ai1) 瑙西卡幫手，瑙西卡就帶奧德修斯去見佢嘅父皇同母后。國王唔知奧德修斯係邊個，但得知奧德修斯嘅處境就肯派艘船送佢返屋企。
瑙魯文

瑙魯文（dorerin Naoero）係瑙魯嘅官方語言，而家約莫有7,000人講緊。大部分識講瑙魯文嘅人都識講英文。
瑙魯

瑙魯（英文：Nauru，瑙魯文：Naoero）係大洋洲一島國，面積得21.3平方公里，係世界最細嘅共和國同島國，而且冇正式嘅首都。

地理
瑙魯位於西太平洋赤道以南大約42公里，係一個橢圓形嘅珊瑚島。海拔30米嘅海岸帶係瑙魯全國唯一嘅農業區。全個島有60%俾磷酸鹽覆蓋，無河，西南部有一個鹹水湖叫部亞達礁湖。瑙魯曾經係太平洋三大磷礦石生產地，因為噉，瑙魯政府響1960年代去到1970年代初曾經自誇人均收入係所有主權國之中最高嘅，但係家陣島上所有礦產已經耗盡。

交通
瑙魯國際機場係瑙魯唯一一個機場，位於西南方亞倫區嘅海岸上面，機場跑道長2,150米，依家得奧爾航空每星期兩班航班升降。
瑙魯嘅道路總長41公里，全部舖設完善，其中環島沿海公路長19公里，重有5公里嘅窄軌鐵路。
巴士係主要嘅公共交通工具，每個月有一班船去到布里斯班。

通訊
2009年以前，電話網絡係由瑙魯嘅政府架設同提供服務，但係由於財政困難，2003年底起政府再唔能夠負擔維修費。2009年年中，Digicel公司攞到許可執照，架設無線通訊網絡。

能源
瑙魯早期係用柴油發電機提供採礦所需要嘅電力，後來島上安裝咗發電設施，有43%電力係用嚟採礦。

語言
瑙魯文係瑙魯嘅官方語言，大約96%瑙魯人響屋企用，英文亦都好常用。

宗教
瑙魯人主要嘅宗教信仰係基督教，另外有大約10%嘅人口係巴哈伊信仰，所佔比例係全世界最高。有9%嘅人信佛教同2.2%嘅人係穆斯林。憲法寫到明話人民有宗教自由。

教育
瑙魯嘅識字率係96%，為6至15歲兒童提供義務強制教育同兩年嘅自願性教育（第11及12年）。南太平洋大學響瑙魯有分校。

傳媒
瑙魯無每日出刊嘅新聞，但係有兩星期出版一次嘅「Mwinen Ko」。瑙魯電視台由國家經營，播澳洲同紐西蘭嘅電視節目。另外有非盈利嘅國有瑙魯電台，播BBC同ABC提供嘅節目。
瑙魯航空

瑙魯航空（Nauru Airlines）係瑙魯一間航空公司，1970年開張。
瑜伽派

瑜伽派（Yoga）係古印度哲學嘅一個派別，1世紀開始出現，理論收錄喺《瑜伽經》。
瑜伽褲

瑜伽褲係專畀瑜伽嗰陣着嘅褲，質地薄而貼身，一般用尼龍同萊卡整成。
王樹熹

王樹熹（Jacky Wong Shu Hei，1998年9月11號—）係香港前男童星。佢阿爸係香港賽馬會蘇保羅馬房（從化馬場分支）嘅隸屬副練馬師王燦聲。曾經喺教育電視同多部香港無綫電視劇集演出。此外，佢亦拍過多輯廣告，最為人熟悉嘅係為香港政府喺香港迪士尼樂園開幕時所拍攝嘅宣傳短片。佢曾經擔任2006年無綫電視「TVB兒童節」嘅兒童大使，而家係無綫電視旗下藝人。佢阿哥王秉熹亦係香港童星之一。
2019年，Jacky仔重返TVB拍攝劇集《她她她的少女時代》，飾演童年嘅曹永廉。
而家喺香港城市大學讀緊媒體與傳播系嘅Jacky仔，將於明年畢業。佢話畢業之後都想做演員。副修日文嘅佢，2018年到咗日本神奈川大學交流。雖然要兼顧工作同學業，不過佢仍然保持好成績，GPA有3.75。除咗拍劇之外，Jacky仔亦有從事配音工作。
王水

王水，又叫王酸、硝基鹽酸，係一種腐蝕性極强、飆黃煙嘅液體，由硝酸同鹽酸以1:3（體積比）混合而成嘅混合物，係少數能夠溶解金同鉑嘅物質之一。但唔係所有金屬都可以被渠溶解。

製備
可以將濃硫酸同濃硝酸撈埋一齊。渠哋即刻會起反應：
HNO3 (aq) + 3 HCl (aq) → NOCl (g) + Cl2 (g) + 2 H2O (l)
亞硝酰氯會進一步分解，成一氧化氮同氯氣。一氧化氮又有時會同空氣入面嘅氧氣反應產生二氧化氮。

反應
渠犀利嘅地方就在於渠可以溶解金、白金等金屬。原理如下：

溶解金
Au+HNO3+4HCl→AuCl4-+NO↑+H3O+
溶金落王水度一開始中間嘅狀態最後
溶咗入去之後慢慢蒸乾水分，可以有氯金酸。
王毅

王毅（粵拼：wong4 ngai6；1953年10月19號—）係中華人民共和國外交官，係現任外交部長（2013年3月16號至2022年12月30號，2023年7月25號—），北京人。
王櫟鑫

王櫟鑫2011年，王櫟鑫喺湖南衛視《越策越開心》。男藝人花名糊糊國籍 中華人民共和國民族漢族出世 (1989-01-18) 1989年1月18號（35歲） 中國湖南省常德市職業歌手語言普通話、湖南話、英語教育程度常德市第七高級中學配偶吳雅婷（2015年結婚；2020年離婚）仔女女兒：王唯伊（小糊星） (2015-11-10) 2015年11月10號（8歲）音樂類流行音樂出道地長沙出道日期2007年代表作品《天生一對》活躍年代2007年－依家唱片公司種子音樂（2006年－2010年）經紀公司天娛傳媒（2007年－2016年）王櫟鑫工作室（依家）網路電影資料庫（IMDb）資訊
王櫟鑫（粵拼：wong4 ngok6 jam1；英文：Yuexin Wang；1989年1月18號—）係中國大陸男歌手。2007年攞咗湖南衛視2007快樂男聲廣州賽區冠軍、全國第7名而出道，有「中國海豚音小王子」嘅稱號。

生平經歷
王櫟鑫係湖南省常德市人，常德市7中讀書。鍾意打籃球，彈結他同唱歌，喺學校入面一直係體育同文藝表演嘅靈魂人物，喺學校以俄羅斯男高音Vitas嘅一首《Opera2》出名。2007年4月因參加快樂男聲獲得觀眾同媒體嘅矚目。做年齡細嘅歌手，佢以過人嘅音樂天賦攞咗2007年度湖南衛視快樂男聲廣州賽區冠軍，全國總決賽第7名，佢嘅歌迷被叫做「櫟迷」。2007年10月18號，佢同種子音樂公司簽約，係吳克群、光良、許茹芸、伊能靜等明星嘅小師弟，亦係種子音樂公司簽落嘅首位中國大陸歌手。
2015年2月2號，佢同老婆吳雅婷喺三亞搞咗婚禮，同年11月，生咗一女。

主持節目
2007年7月至8月湖南衛視《越策越開心》代班主持。2008年10月7號樂火男孩開機發布會。2009年，寧夏衛視《時尚星達人》；北京衛視《快樂起飛》。
2010年11月，快樂家族《快樂你懂的》慶功會；12月 第三屆蒙牛酸酸乳音樂風雲榜新人盛典 嘉賓主持2011年8月15號至2012年1月，主持湖南經視《越策越開心》。2013年7月9號至9月27號，湖南衛視2013快樂男聲系列節目《想唱就唱》。

寫真書籍
2007年，快樂男聲13強寫真集《24小時拯救音樂夢想》；快樂男聲13強寫真集《飛躍城堡》記錄巡迴演唱會路程。2008年，寫真集《我是大明星——當明王子遇上小糊糊》。
王樂得

王樂得，香港親中派政治人，香港再出發大聯盟發起人之一。
王樂義

王樂義（粵拼：wong4 lok3 ji6；簡化字：王乐义；1941年—），山東壽光人，冬暖式蔬菜大棚發明人，依家係山東省壽光市孫家集街道三元朱村黨支部書記。

經歷
王樂義喺山東省壽光市孫家集街道三元朱村嘅一個普通家庭出世。1958年響應「上山下鄉」號召，去黑龍江省佳木斯市永安林場做伐木工人。之後被任命做組長，並被送進黨校學習半年。1962年7月回鄉，之後擔任三元朱大隊第一生產隊隊長，並用4年嘅時間將第一生產隊帶到全村尖子嘅位置上。1965年12月加入中國共產黨，並擔任三元朱大隊大隊長。1978年5月，王樂義被確診患直腸癌，並成功咁做咗切除手術。但因肛門改道，腰裡多咗一個糞便袋，終生行動不便。同年秋，三元朱村支部改選，15名黨員一致揀咗王樂義擔任村黨支部書記。
1978年－1980年，王樂義帶領三元朱村全體村民用3年嘅時間，以「東嶺蘋果西嶺桃，南嶺山楂帶葡萄」嘅種植方案，成功提升村內3個低產埠嶺嘅產量，並將全村年人均純收入由原來嘅幾十蚊增長到1200蚊，解決咗村民嘅温飽問題。
1989年頭，王樂義去遼寧瓦房店學習大棚技術。同年10月，王樂義發明冬暖式蔬菜大棚。同年12月24日，三元朱村第一批越冬黃瓜上市，17個大棚平均收入2.7萬蚊。第2年，村內共起咗181個大棚。1990年起，王樂義開始喺全國範圍內推廣大棚蔬菜種植技術，至今已有20多個省市起咗蔬菜大棚，解決咗北方冬季食唔到新鮮蔬菜嘅難題。1991年開始，不斷研發無公害蔬菜種植，引入新品種，種植大棚果樹、花卉，開展無土栽培，種植綠色蔬菜等新技術，令三元朱村嘅蔬菜發展領先全國。1996年，新一代高標準大棚試驗成功。1997年，王樂義睇準國際市場，並喺2001年註冊咗「樂義」牌蔬菜商標，成功將三元朱嘅菜送出國。2002年，王樂義帶頭捐款，起咗總投資120萬蚊嘅「樂義實驗小學」。
1997年開始，王樂義先後當選做中共十五大、十六大、十七大、十八大、十九大代表。2000年4月，王樂義當選做「全國勞動模範」。2015年，王樂義攞到山東省第五屆省長質量獎。
王氏

王（粵拼：wong4）係唐人姓氏，喺《百家姓》裏頭排第8位，係中國大陸最多人用嘅姓氏，亦係全亞洲最多人用嘅姓氏之一。
喺粵語入面，王氏同另一常見嘅姓氏黃氏完全同音，所以會用「三劃王」嚟分。
王歌慧

王歌慧（Emily Wong，1990年5月10號—），係香港女歌手兼演員，浙江杭州出世，2006年畀黎明提攜入娛樂圈，做東亞唱片旗下藝人，2012年幫香港電視網絡拍過幾套劇，到2015年離開。2016年加入無綫電視，2018年走人。
王殿傑

王殿傑，香港親中派政治人，香港再出發大聯盟發起人之一。
洛佩斯角

洛佩斯角係非洲加蓬嘅半島，畿內亞灣最南面，個名紀念1474年到嗰度嘅葡萄牙探險家洛佩斯。
洛克菲勒

洛克菲勒（1839年7月8號—1937年5月23號）係美國實業家、慈善家。1870年成立標準石油，壟斷全國90%石油市場，1910年美國最高法院判標準石油違反反壟斷法而拆開卅幾間。
洛倫茨國家公園

洛倫茨國家公園係印尼巴布亞一個國家公園，1997年成立，面積有25,056平方公里。
洛倫茲力

洛倫茲力（Lorentz force）係指電場同磁場對郁緊嘅帶電荷粒子所施加嘅淨力。由於喺狹義相對論之下，電力同磁力其實係同一種力（電磁力）喺唔同參考系之下嘅表現，洛倫茲力可以話係喺呢個理論下呢種統一嘅力嘅延伸，即係電力同磁力嘅合併。「一粒帶電粒子受嘅洛倫茲力」喺物理學上定義如下：
當中  係嗰粒帶電粒子帶嘅電荷； 係佢郁嘅速度； 係嗰一點嘅電場；而  就係嗰一點嘅磁場。喺呢條式入面出現叉積呢樣嘢，「」表示咗一股磁力喺方向上係同粒粒子嘅速度以及個磁場成直角嘅，而且有得用右手法則嚟搵出：將隻右手攤開，手指公指住電荷嘅速度嘅方向（即係電流嘅方向），其餘四隻手指指住磁場方向，手板指住嘅就會係磁力嘅方向。
洛倫茲力顯示咗磁場會影響電流嘅方向，而噉亦都表示，磁場可以干擾電子架生嘅運作：好似手機同電腦呢啲電子架生係靠精密噉控制住佢哋內部嘅電流嚟運作嘅，如果一部噉嘅架生周圍有個有返咁上下勁嘅磁場喺度，架生內部嘅電流就有可能轉方向，流去一啲唔應該流去嘅地方，輕則干擾件架生嘅運作，重則對件架生造成永久性嘅損害。
甘田站

甘田站係釜山地鐵2號線沿線嘅一個地底車站，喺韓國釜山廣域市沙上區甘田洞（韓文：감전동），韓文副站名係「沙上區廳」（사상구청）。

車站結構
站體係2面2線曲線式設計側式月台嘅地底車站，等車月台有月台幕門，有4個出口。
呢個站冇辦法轉對向嘅列車。

史
1999年6月30號：落成啟用。
甘皮比森齊奧

甘皮比森齊奧（Campi Bisenzio）係意大利陀斯卡拿佛羅倫斯廣域市嘅一個城鎮，人口4.7萬。
甘科偉

甘科偉（粵拼：gam1 fo1 wai5；簡化字：甘科伟；1980年—2017年1月15號）係中國大陸嘅金牌差老，廣西南寧人，2004年3月開始做差人，期間佢破獲咗好多單重特大毒品犯罪案而出名，期間亦攞過南寧市優秀人民警察、資訊化破案標兵等榮譽稱呼。2013年俾廣西員警學院聘佢做客座教授，2016年俾廣西省公安廳聘佢做業務技能中級教官，重納入公安廳科技專家庫。2016年10月28號參加過打擊震驚中國大陸嘅3·20特大毒品犯罪案。
2017年1月15號挨晚，佢喺南寧因突發腦出血死咗，終年36歲。
甘竹

遠望甘竹水流。甘竹離香港九十三哩
圖中Kumchuk爲甘竹
甘竹（Kumchuk或Kam Chuch）喺中國廣東順德。家下係佛山市順德區，龍江鎮之下。
甘竹南便有西江，江上有甘竹灘，家下響杏壇鎮境內。東便有溪名甘竹。西便有九江，北便係龍山。
甘竹舊時叫甘竹堡。大清光緒廿三年，中英緬甸條約開甘竹做商埠。
甘渭漢

甘渭漢（1908年8月—1986年4月1號）係中國人民解放軍高級將領。佢係湖南平江人。1927年入咗中國共產黨，1928年參加中國工農紅軍。做過紅5軍3縱隊嘅排長同連長，紅3軍團5軍連政治指導員同團政治委員，紅3軍團供給部政治委員同埋紅8軍團政治部組織部部長。

生平
佢喺1943年入延安中央黨校學習，1955年獲授中將軍銜，同埋獲得一級八一勳章，一級獨立自由勳章同一級解放勳章。

軼事
佢喺1979年10月因個人恩怨，反對為粟裕平反。
甘波巴索

甘波巴索（意大利文：Campobasso）係意大利摩列謝首府，人口5萬。
維基同享有多媒體嘅嘢：Campobasso
石鼓區

石鼓區係中國湖南衡陽一個市轄區，總面積112平方公里，人口20萬。
石鼓

石鼓係大嚿石[未記出處或冇根據]，好似鼓咁，所以叫石鼓。特別巨大嘅，叫大石鼓。
香港有好多地名都有「石鼓」兩個字，如石鼓壟、石鼓洲、大石鼓咁。
石黑智久

石黑智久（1981年4月27號—）係日本足球員，司職前鋒，效力過富山勝利。
石鴴

石鴴（學名：Burhinidae）係一種雀，生物分類入面歸鴴形目嘅一個科。
石黑千尋

石黑千尋 ，係日本嘅一個女藝人同埋配音員。
石鴴屬

石鴴屬（學名：Burhinus）係一種雀，生物分類入面歸石鴴嘅一個屬。
石黑一雄

石黑一雄，OBE（Kazuo Ishiguro，1954年11月8號—）係英國籍日本裔小說家、作家。日本長崎出世。1960年搬去英國。2017年拎到諾貝爾文學獎。
海淀區

海淀區（粵拼：hoi2 din6 keoi1）係中國北京一個市轄區，面積大約431平方公里。2014年，人口大約368萬。

名
呢個埞方嘅官署古時候叫海淀鎮。「海淀」作為地名，最早喺元朝王惲寫嘅書《中堂記事》度就有文字紀錄。喺元朝以前係一片沼澤地，所以叫做「海淀」。海淀又叫「海甸」。
呢度個「淀」字唔係「澱」嘅簡化字。「淀」字本義為淺水湖泊。今日海淀街道管轄範圍西部，喺元朝嗰時有一窟叫做丹稜沜嘅淺水湖泊:1。
海涅

海涅（Heinrich Heine，1797年12月13號—1856年2月17號），係德國詩人，亦係浪漫主義其中一位代表人物。
海港

海港，又叫港灣，係一種畀部份陸地包圍住海面嘅地型，可以用嚟泊船。
海淀五路居站

海淀五路居站（粵拼：hoi2 din6 ng5 lou6 geoi1 zaam6；簡化字：海淀五路居站）係北京地鐵6號綫嘅車站，2012年12月30號營運，喺海淀區玲瓏路同西四環北路嘅交界東邊隔籬。
佢曾經喺2012年12月30號到2018年12月29號間，做過6號綫西邊嘅尾站。
福木

福木（粵拼：fuk1 muk6；學名：Garcinia subelliptica）係藤黃科福木屬嘅常綠喬木，原產地喺菲律賓，家下喺中國華南同香港、臺灣都搵到。

用途
呢種樹一般用嚟做園林嘅綠籬植物，同時佢可以做防風林同行道樹；而佢嘅樹脂可以整成染料。

毒性
呢樖嘢嘅果係冇毒，但係佢嘅果熟咗嗰埐味好似啲瓦斯彈噉，所以唔食得。而乳汁本身有毒，唔食得。
福本莉子

福本莉子（2000年11月25號—）係日本女演員。出身日本大阪府，隸屬東寶藝能。

拍過嘅作品
呢個表唔完整，歡迎加料。
福村貴幸

福村貴幸（1991年12月22號—）係日本足球員，司職後衞，效力FC岐阜。
福春中學

福春中學（Fuchun Secondary School）係新加坡兀蘭區一間政府公立中學，喺1986年1月2號成立。
2021年4月，政府宣布由於出生率下降，福春中學喺2024年會同輔廉中學（Woodlands Ring Secondary School）合併。
福本尚純

福本尚純（1987年5月10號—）係日本足球員，司職中場，效力過岡山綠雉。
秦仲

秦仲（前873年—前822年）係西周諸侯國秦國嘅國王，前845年到前822年在位。
秦城歡迎你

《秦城歡迎你》（英文：QingCheng Welcomes You），係一首改編自林夕《北京歡迎你（中文：北京歡迎你）》嘅網絡歌曲，用鬼畜嘅方式攞中共總書記習近平把聲嚟惡搞，表達對中國共產黨同習近平嘅諷刺，喺2020年4月26號由網絡組織「乳透社」（Ruters）喺YouTube發佈。

簡介
邁阿密河（英文：Miami River (Florida)）喺布里克爾嶼（英文：Brickell Key）嘅河口，係《秦城歡迎你》MV入面出現嘅場景之一。
《秦城歡迎你》係乳透社第一個「全明星系列鬼畜作品」，歌曲大致用返《北京歡迎你（中文：北京歡迎你）》嘅旋律，而聲帶就嚟自中共中央總書記習近平喺各場合嘅講話，好似「通商寬衣」呢啲。呢首歌嘅音庫結合咗VOCALOID（中文：VOCALOID）嘅多個虛擬歌手：洛天依、言和、樂正綾（中文：樂正綾）、艾可同詩岸等，亦有網絡名人好似葛平（中文：葛平）同「麵筋哥（中文：程書林）」。除此之外，亦結合咗美國同中共政要，好似美國總統當勞侵、「長者」同習近平本人等。「全明星」喺嗶哩嗶哩呢啲二次元次文化網站，通常意味住多個網絡名人嘅合唱本，所以叫做「全明星」。歌詞經剪接後諷刺被指同小熊維尼相似嘅習近平修改憲法（中文：中華人民共和國憲法修正案 (2018年)），廢除國家主席任期限制（中文：廢除幹部領導職務終身制），等於「稱帝」，同埋將政治犯捉去秦城監獄（中文：秦城監獄），再加上《秦城歡迎你》MV入面配搭邁阿密同港鐵等唔同嘅城市風景畫面，令首歌喺網絡爆紅。歌詞入面嘅「秦城歡迎你，維尼修憲稱帝」同埋「有勇氣就沒有任期」等同唔少反共網民產生共鳴。

相關事件
2021年2月10號，乳透社「小反旗」「小池塘」兩個頻道畀bilibili嘅實體運營公司「上海幻電信息科技有限公司」投訴侵權而收到YouTube嘅版權警示，《秦城歡迎你》MV一度畀YouTube刪除，期間有網友將《秦城歡迎你》MV「發揚光大」，喺網上廣為流傳。2021年3月3號，《秦城歡迎你》MV已經喺Youtube上面恢復。
2022年2月11號，乳透社「小反旗」「小池塘」兩個頻道畀YouTube封禁，原因係YouTube聲稱收到大量嘅版權移除請求，《秦城歡迎你》MV受到牽連亦遭到封禁。2022年5月12號，《秦城歡迎你》MV跟住乳透社·小反旗一齊解封，可以喺Youtube重新睇返。
秦啟維

秦啟維（1972年2月23號—）係香港無綫電視男藝員。

生平
秦啟維1993年喺香港演藝學院畢業，跟住加入咗亞洲電視。佢最先係主持兒童節目，無耐又主持《今日睇真D》。佢亦都有演電視劇，但通常係配角。
佢響亞洲電視服務咗22年，但因為後尾亞洲電視唔再獲發電視牌照，佢就響2015年9月離開亞視。
租界

租界 (英文：Concession) 係一種地區，當一個國家去另一個國家度搞商業，又想個位係自己管得到，就可以去對方嘅國家度成立一個租界。一個租界最突出嘅特徵，就係個租界唔會受到當地嘅法律嚟管，而係由成立個租界嘅國家自己管埋，亦即係治外法權。
喺國際關係，一個租界一般都係兩個國家之間有某種共識，講明當地嘅國家會肯將部分自己嘅國土嘔出嚟，不過外來嗰個國家就會有指定責任，去改善當地嘅公共設施，通常都係同貿易有關。因為租界呢個概念喺國際法係冇提及，所以都係靠唔同國家之間自己嘅法律同共識去規管。
要留意，雖然個名係叫做“租界”，但係國家之間未必一定要交租，要視乎具體嘅協定。

租借地
喺國際關係入面，一個租借地 (英文：Lease) 就係一個國家同另一個國家簽協議，去暫時咁擁有一塊地。喺呢個情況，笪地嘅主權係去咗租嗰個國家，不過一定係有寫名嘅時限要還。同樣，呢個概念喺國際法係冇嘅，只係靠國家自己同意。

割讓
割讓 (英文：Cession) 係一個國家褪出自己嘅領地去另外一個國家，唔需要還。同吞併唔同，割讓一般都係（至少名義上）自願。呢個概念一般喺國際法，都係由一份條約而將領地由一個國家交畀另外一個國家。
秦凡淇

秦凡淇（粵拼：ceon4 faan4 kei4；簡化字：秦凡淇；英文：Qin Fanqi；1997年8月26號—），係中國大陸創作歌手，喺四川資陽出世，喺四川音樂學院流行演唱系畢業。2019年於《這就是原創》節目出道，2020年1月，係第一位攞到「劉歡音樂基金」。

經歷
2019年喺四川音樂學院流行演唱系畢業。同年3月參加《這就是原創》節目，至第9期（9進6）時遭到淘汰，第11期復活賽未復活。
2020年1月11號，秦凡淇係第一個攞到「劉歡音樂基金」，劉歡親自去秦凡淇屋企，頒發獲獎證書同人民幣一百萬支票。
2020年2月，加盟湖南衛視《歌手·當打之年》，喺第三輪排位賽憑住《不透氣的房間》奇襲黃霄雲失敗攞唔到正式補位資格。
租庇利街

租庇利街（Jubilee Street）係香港中環一條街，由干諾道中路口開始，最後接住皇后大道中，0.6公里長。
秤

秤係傳統嘅磅重工具，多數用喺街市，而家已經好少見。秤嘅主體係枝木或者竹桿，一邊有個大鈎或者盤，另一邊掛住個秤砣。將要秤嘅嘢掛喺鈎或者放喺盤上面，移動秤砣利用槓桿原理令兩邊平衡就知件嘢有幾重。俗語「秤不離砣」形容兩樣嘢或者兩個人經常一齊出現。
教細路嘅數字歌之中用「秤鈎五」形容「5」字。起樓用嘅塔式起重機喺香港俗稱「天秤」。磅下架車有幾重嘅地方叫做「秤車站」。
秦佐和子

秦佐和子 ，係日本嘅一個女藝人同埋配音員。
科學教

科學教（Scientology），官方名叫「山達基」，係一套宗教信仰同埋實踐嘅體系，由美國作家L. Ron Hubbard喺1954年發展出嚟嘅。佢最初開發咗一個叫戴尼提（Dianetics）嘅自我幫助系統，透過戴尼提基金會發行。但係基金會好快就破咗產，而Hubbard喺1952年無咗佢開創嘅書《戴尼提：現代心靈健康科學》（Dianetics: The Modern Science of Mental Health）嘅版權。然後佢將呢樣嘢重新定義做一個宗教，同埋改名叫科學教，保留咗啲術語、學說、心靈電儀表（E-meter）、聽析實踐。喺一年之內，佢重新收番戴尼提嘅版權。
科學教喺美國係一個合法嘅宗教，但好多人就批評係一個邪教。喺法國，佢哋已經被一啲國會報告列做危險嘅邪教。
好多嘅名人包括湯告魯斯、尊特拉華達都係科學教教徒。
科學定律

科學定律（英文：Scientific law、Laws of science）或者叫科學法則，係研究宇宙之間唔變嘅事實規律而歸納出嘅結論。
科學教育

科學教育（英文：science education）係指教人學科學方面嘅教育。
科學家

科學家（英文：Scientist）係一個稱呼，指嚮科學（尤其係自然科學）上嘅專家，用科學方法做研究嘅人。

個名點嚟㗎？
問得真係好。「科學家」嘅英文「scientist」一詞係由威廉·惠威爾喺1834年整出嚟嘅。呢一個詞語嘅意思係「從事科學研究嘅人」。

性質
内文：科學同數學
正常嚟講數學都係一種科學，不過依家啲人就唔係好覺得數學家係一種科學家。咁係因為數學同科學嘅尋證方法有啲唔同：科學發現一般都係用實驗嚟引證，但係數學嘅某啲發現不少都淨係得個理論而冇再用實驗去證明。
睇埋：哲學
科學家同哲學家唔同。哲學家通常都淨係利用邏輯推理嚟理解啲非現實嘅嘢。除此之外，科學家都同工程師唔同。工程師會活用已有嘅知識嚟開發唔同嘅技術同實物嚟解決實際生活嘅問題。
灣仔北帝廟

灣仔北帝廟，又叫灣仔北帝古廟或者灣仔玉虛宮，係香港港島灣仔隆安街嘅一間北帝廟，由華人廟宇委員會負責打理。第二次世界大戰之前，係灣仔北帝廟嘅全盛時期，到咗每年嘅農曆三月初三「北帝誕」，街坊演劇賀誕，墟冚到不得了。

史
灣仔北帝廟被古物諮詢委員會評定為「一級歷史建築」，原本叫玉虛宮。喺清朝同治二年（1863年）起，屬三進三間式建築物，基本設計屬於四合院形式，廟嘅正脊飾有雙龍，係由嗰時啲灣仔街坊夾錢起嘅。灣仔北帝廟有過多次大小重修，廟裏面有碑誌說明中華民國十七年（1928年）曾經重修。喺2005年，香港政府嘅華人廟宇委員會都為灣仔北帝廟用過千萬港元進行大修。
灣仔區

灣仔區係香港十八區之中嘅其中一區，喺香港島北岸嘅中部。2020年嘅人口係173,300，係全港人口最少嘅區。呢一區嘅人都幾有錢，每五個人就有一個流動資金超過一百萬蚊。

地理
灣仔區西面係中西區、東面係東區、南面係南區、北面同油尖旺區同九龍城區隔維多利亞港相望。
所謂「灣仔」嘅地區，通常包括杜老誌道同埋港鐵港島綫灣仔站周邊地區，西面係金鐘，東面就係銅鑼灣。香港會議展覽中心所在嘅「灣仔北」，通常係指告士打道以北，喺1970年代填海嘅地區，係寫字樓同埋酒店嘅集中地。行政上嘅「灣仔區」包括灣仔、灣仔北、銅鑼灣、跑馬地、渣甸山、司徒拔道、黃泥涌峽同埋大坑。

歷史
香港主權移交儀式係喺灣仔嘅香港會議展覽中心舉行。

政治
灣仔區議會有13個議員，十三個選區，包括軒尼詩、愛群、鵝頸、銅鑼灣、維園、天后、大坑、渣甸山、樂活、跑馬地、司徒拔道、修頓同埋大佛口。其中天后同維園選區係喺2016年由東區改為灣仔區嘅選區。
最近一次嘅區議會選舉係第6屆香港區議會選舉，喺2019年11月24號舉行，選晒13個議席。由於反送中運動嘅影響，灣仔區議會第一次由民主派主導，佔9個席位。本屆灣仔區議會13位議員入面有7位係女性，係香港第一個女性議員比例高過男性議員嘅區議會。區議會嘅主席係楊雪盈。

交通
灣仔區有好多種交通工具，包括電車、地鐵、巴士、小巴、渡輪等等。由於灣仔區有大量寫字樓、政府機構、商場、公共設施、學校，所以灣仔流動人口非常之多，大概有60萬。再加上本區17萬人口，每日使用交通工具嘅人數眾多，尤其喺返放工時間好容易有擠塞嘅情況。

電車
西行：留仙街至軍器廠街
東行：軍器廠街至木星街
跑馬地支線
電車係灣仔區重要嘅交通工具，雖然速度慢過巴士同地鐵而且大部分服務範圍都同其他交通工具有重疊，但係由於站點密集、票價平過其他交通工具、鄰近鬧市區、而且地鐵通常需要上落幾層，兼且地鐵冇途徑跑馬地，所以無論喺灣仔、銅鑼灣定係跑馬地，都有大量市民搭電車。

大眾文化
灣仔喺1957年小說同埋1960年嘅戲蘇絲黃的世界裏面俾人提及。
灣仔公園

灣仔公園，香港公園之一，遊樂場之一，喺灣仔普樂里，亦可由皇后大道東落去，英文叫Wan Chai Park。行政上歸灣仔區。設施有硬地球場、模型船池，以及七人足球場。公園一九九一年開張。
灣仔好日誌

灣仔好日誌（Good Day Wan Chai）係香港一個地區組織，喺2015年成立，關注灣仔區各種社區問題，前任灣仔區議會主席楊雪盈係呢個傘後組織嘅主心骨。
灣仔峽公園

灣仔峽公園，香港公園之一，遊樂場之一，喺灣仔司徒拔道，英文叫Wan Chai Gap Park，而原名叫灣仔峽道遊樂場。行政上歸灣仔區。實情佢喺灣仔峽個坳頂，唔向灣仔峽嗰邊，而南向香港仔。公園全日開放。歸康樂及文化事務署管。
隔甘道就甘道遊樂場。公園東北係坳頂，幾條路交叉相駁，灣仔峽道、山頂道、司徒拔道、布力徑、甘道、金馬倫山道、中峽道，通通駁埋一處。公園南面，金馬倫山道又叉出香港仔水塘道。所以公園四通八達，行山熱門中途地。不過佢始終喺山高處，唔係咁旺。
園呈長三角形，有兒童遊樂場，有長者健身園地，亦有茶水亭，有涼亭，有公園座椅，有廁所。又有狗公園，即寵物公園，即寵物共享公園，有狗糞收集箱。
園過甘道南面山上，有警察博物館。
灣仔南營地

灣仔南營地，香港營地之一，專畀露營，喺西貢半島東北，灣仔南風灣，近灣仔南風灣碼頭，英文叫Wan Tsai South Campsite。屬西貢西郊野公園灣仔擴建部分，行政上歸大埔區。營地屬大型，有營位多過五十。水源取自水喉。歸漁農自然護理署管。
個營地喺一九九九年十二月廿九號，香港童軍總會賽馬會跨世紀大露營初次用。
營地可以搭船到，又或行山到。署方有訂灣仔野外定向徑。
營地設施齊備。有涼亭歇下。飲食有燒烤爐、檯櫈。浴室大型，又有廁所。
灣仔半島

灣仔半島，簡稱灣仔，又叫南風半島，係香港新界西貢區一個半島，喺西貢半島北面，大灘海同海下灣之間，近南風灣。
灣仔區議會

灣仔區議會係香港18個區議會之一，負責協助處理灣仔區嘅事務。呢區總共有13個議員，係全港唯一一個女多過男嘅區議會。

選區人口
由於灣仔區人口太少，2015年已經將攞咗東區嘅兩個維園同天后選區過嚟。不過依家全區選區嘅人口仍然低過選區人口平均數，係香港唯一一個區議會有咁嘅情況。
烏里韋

奧華羅·烏里韋·貝萊斯（西班牙文：Álvaro Uribe Vélez，1952年7月4號—）係哥倫比亞律師同政治人，2002年至2010年出任哥倫比亞總統。2014年上任參議員。
烏頭屬

烏頭屬（Aconitum）係毛茛目毛茛科下一個屬，有超過250個品種。佢哋都有一種生物鹼叫烏頭鹼。
烏里揚諾夫斯克

烏里揚諾夫斯克（俄文：Улья́новск），舊名辛比爾斯克（俄文：Симби́рск），係俄羅斯烏里揚諾夫斯克州首府，人口61萬。
烏魚子

烏魚子係烏頭（烏魚）嘅魚膥（魚子），經鹽醃加工整成，主要喺地中海沿岸流行。
烏魯哋南

烏魯哋南（Ulu Tiram）係馬來西亞柔佛州一個小鎮，喺新山縣新山市政理事會（Majlis Perbandaran Johor Bahru Tengah）嘅轄區之間。烏魯哋南連埋佢周圍嘅住宅區就係一個界域，叫做哋南河區域（Mukim Sungei Tiram）。
可打丁宜路（Jalan Kota Tinggi），又叫做聯邦路號3，係市鎮主要同烏魯哋南隔住20公里嘅新山同埋地不佬，北隔住20公里嘅哥打丁宜連接喺一起嘅高速公路。可打丁宜路同埋向南嘅地不佬高速公路 (Lebuhraya Tebrau) 係同一條路。同時，哋南河路 (Jalan Sungei Tiram)，又叫做州路號8，同喺北部嘅聯邦路號94同其近烏魯哋南嘅哋南河村 (Kampong Sungei Tiram) 鏈接喺一起。呢條路有同可打丁宜路喺烏魯哋南小鎮共有一個鏈接點。由2004年開始建筑嘅士乃-哋沙鲁高速公路(Senai-Desaru Highway) 就啱啱割過哋南河村。呢個建筑工程又惹到住係漁夫哋南河村先住居民嘅生活。本地新聞又報道過烏魯哋南嘅一個村莊由馬來西亞獨立之後到依加哋某收到過用電供應定係供水。
烏魯哋南呢個地區係唐人港主由19世紀喺港腳哋南河開發嚟種黑兒茶同埋黑胡椒粉。港主系統由1910年代被廢除之後，呢個地區就由唐人同埋印度人被用嚟種橡膠。由馬來西亞獨立之後，烏魯哋南又轉換種油棕櫚樹。2006年12月，烏魯哋南同柔佛州嘅其他地區由落咗幾日嘅大雨，就惹到柔佛州好多部分遭受大量嘅水災，包括烏魯哋南同埋佢周圍嘅地區。
烏魯哋南有一間巴士轉彎站同埋德士集中處共用嘅中心。烏魯哋南小鎮自己係由幾排店屋同埋屋而組織起嚟嘅，小鎮其近有一個天主教嘅公墓。 烏魯哋南嘅主要場業區就係喺烈光镇場業區 (Taman Perindustrian Desa Cemerlang)。
烏頭

烏頭（正式中文名鯔魚，英文：Flathead mullet，學名：Mugil cephalus）係種鱭魚、食用魚，廣東菜做法好多時都會用豆豉去蒸或者用鹽去焗。
烏魯伯格

烏魯伯格（Ulugh Beg，1394年3月22號—1449年10月27號）係帖木兒帝國嘅蘇丹，1447年到1449年在位。佢係帖木兒個孫，亦係位天文學家。
第三次納戈爾諾-卡拉巴赫戰爭

第三次納戈爾諾-卡拉巴赫戰爭，又叫做阿塞拜疆入侵阿爾察赫 (亞美尼亞文：Ադրբեջանի ներխուժում Արցախ) 係阿爾察赫同阿塞拜疆喺2023年9月19-20號之間發生嘅交戰，總共只係維持咗2日。當時，阿塞拜疆違反咗第二次納卡戰爭之後創立嘅停火協議，對分離政權阿爾察赫發起大規模嘅軍事進攻。呢次攻勢發生喺受爭議嘅納卡地區，雖然係公認嘅阿塞拜疆國土，不過居民都主要係亞美尼亞人。
戰前，阿塞拜疆對阿爾察赫發動嘅封鎖已經維持咗9個月，令當地嘅危機升級，同時出現糧食同藥物嚴重短缺。
喺9月20號，亦即係軍事行動嘅第二日，俄羅斯喺納卡嘅維和部隊進行咗調解，雙方達成咗停火協議，而呢個對唔少人嚟説等同阿爾察赫投降。之後嗰日，雙方嘅代表喺埃里溫舉行咗一次會議，亦同時計劃咗未來嘅會議。不過，跟據阿爾察赫當地嘅居民報告，阿塞拜疆即使參加咗會議，仍然無視停火協議，繼續進攻。
到9月28號，阿爾察赫總統薩姆維爾·沙赫拉馬尼揚簽咗命令，宣佈喺2024年1月1號，解散國内嘅所有機關，阿爾察赫自此正式滅亡。
喺戰爭開始咗之後冇耐，當地嘅亞美尼亞人已經知道阿爾察赫勝算唔高，加上嚟自阿塞拜疆嘅種族滅絕威脅，紛紛都逃離去亞美尼亞，造成咗2023年納卡難民潮。人權組織同種族滅絕預防專家發出咗多次警報，指出當地嘅亞美尼亞人面臨住種族清洗同種族滅絕嘅風險，或者甚至已經承受緊呢啲侵害。國際刑事法院第一任檢察官 Luis Ocampo（英文：Luis Moreno Ocampo） 警告話，亞美尼亞大屠殺有機會再一次歷史重演，佢同時批評國際社會對阿塞拜疆嘅行動坐視不理，其實係鼓勵緊佢哋嘅做法，令佢哋覺得自己嘅行爲唔會帶嚟嚴重嘅後果同代價。
第三者

第三者，大陸又叫小三，女人就叫狐狸精，係指介入情侶關係嘅外人。如果對情侶嘅關係愛得唔夠深，又或者其中一個花心，就可能會有第三者出現。
相傳狐仙識得勾引人，所以就叫破壞愛情關係嘅人做「狐狸精」。
第三泰國-老撾友誼大橋

第三泰國-老撾友誼大橋係泰國同老撾邊界嘅一條橋，跨過湄公河，由泰國那空拍儂府連到老撾甘蒙他曲，長1.42公里，2011年起好。
第三身射擊遊戲

第三身射擊遊戲（英文：third-person shooter，TPS）係射擊遊戲嘅一種。
特點係會將鏡頭擺喺主角身後嘅地方，等玩家同時睇到個主角同主角面前有啲乜。
TPS 例子有絕地求生同俠盜獵車手系列（俠盜獵車手系列有相當嘅射擊成份）等。
第三次國共合作

第三次國共合作，一般係一啲台灣泛綠陣營同香港非建制派人士，批評國民黨同中國共產黨關係密切，甚至後者被前者政治滲透嘅時候，用嚟揶揄國民黨嘅詞語。而兩者被指『合作』嘅原因，主要就係民進黨作為佢哋嘅共同敵人。亦有個別嘅國民黨成員或者香港親建制派，曾經用『國共第三次合作』呢個字眼，討論同共產黨共議和平統一或者一啲同北京政府可能嘅經濟合作協議交流。

部分被親綠營支持者視為第三次國共合作嘅事件
由於國民黨往往會好重視中國嘅經濟合作機會，不時會同中國共產黨交流。而一啲唔認同中國共產黨嘅人，就會用呢個字眼揶揄國民黨。
喺2018年台灣高雄市長選舉，有部份意見認為，國民黨候選人韓國瑜嘅「網軍」被揭發有來自中共嘅參與。
喺第10屆中華民國立法委員選舉入面，作家陳芳明指，國民黨內嘅親共份子，全部都被提名為不分區立委，而年輕世代、反共人士被排除在外。陳芳明批評，吳敦義喺度揣摩同奉承習近平嘅意思，形容第三次國共合作已開始。
第三街

第三街（Third Street）係香港島西營盤一條街，東西走向，嚮皇后大道西近正街上山，數上去第三條街就叫做「第三街」。
第三街東起東邊街，西端去到聖類斯小學。之後屈上去薄扶林道近山道頂聖安多尼堂嗰度。
第三街遊樂場

第三街遊樂場，香港公園之一，遊樂場之一，喺西營盤第三街，英文叫Third Street Playground。行政上歸中西區。設施有籃球場。
細蚊玩遊樂場
第三次布匿戰爭

第三次布匿戰爭係第三次、亦係最後一次布匿戰爭，喺前149年至146年打。
場仗係羅馬共和國為咗滅迦太基而打，以迦太基圍城戰為主要戰事。最後迦太基被攻陷，城內大概七十萬人口大部分被屠殺，淨返嗰五萬人做咗奴隸。戰後迦太基做咗羅馬共和國嘅阿非利加行省，一百年後迦太基被重建成羅馬城市。
王曉理

王曉理（簡化字：王晓理，1989年6月24號—）係湖北女子羽毛球員。
曉理老母李漢珍以前都係羽毛球員。
王曉山

王曉山，香港親中派政治人，2023年香港區議會選舉後被政府委任做區議員。
筒井紀章

筒井紀章（1976年8月15號—）係日本足球員，司職中場，效力過橫濱水手，德島漩渦，及新潟天鵝。
筒井重雄

筒井重雄（1920年—2014年）係日本飛機師，試過加入八路軍。
答己

答己（蒙古語：ᠲᠠᠵᠢ，西里爾字母：taǰi，1266年—1322年11月1號），蒙古弘吉剌氏。係元朝嘅皇太后， 元世祖孫仔答剌麻八剌嘅老婆，武宗同埋仁宗嘅亞媽。英宗繼位之後佢俾尊做太皇太后，1322年過身跟謚號叫「昭獻元聖」。
筒

筒，本寫筩，容器一種，或形狀一類，通常講身長中空嘅，多數有底，同管似。筒原本為竹器，起自斬斷支竹來做器物，亦即竹筒。然而筒用途非常之多，亦唔限於竹，因而唔少嘢都以筒而名。初頭筒就似竹咁闊，後來鑄造之物，圓柱體咁，都叫筒。圓柱體，有時亦叫筒形。
佢原字為筩。說文「筩、斷竹也。」而「筒、通簫也。」筒本義為洞蕭。後來筩嘅意思，拎咗筒字來寫。
筒、桶同音，有時亦會相混。桶多數指大嘅容器，尤其載水油之類。由此，筒桶都各自固定寫法。

古時用法
戰國時有用來裝酒，韓非子說疑咁寫「數日不廢御觴、不能飲者以筩灌其口。」可以筩用來裝酒。
箸筩即今日筷子筒。說文「一曰宋魏謂箸筩為䈰。」
筩裝住化妝之物，以防香氣散逸。急就、「賁薰脂粉膏䐾筩。」
筑波大學

筑波大學（日文：筑波大学／つくばだいがく）係喺日本茨城縣筑波市嘅國立大學，1973年創校。
筑紫野

筑紫野係日本福岡縣一市，人口約莫10萬。
男同性戀鹹片

男同性戀鹹片（英文：Gay porn video，日文：ゲイ動画）係拍攝啲男性裸體或者男男性交嘅鹹片。
演呢類鹹片嘅男性色情演員本身嘅性取向唔一定係同性戀，佢哋淨係表演拍攝同性性行為嘅色情錄影掙錢嘅啫。亦有啲演員好快就退出咗呢個行業，做返普通人嘅職業。
比較出名嘅男同性戀鹹片明星有日本嘅真崎航、美國嘅布蘭特·哥列根。
男夢魔

喺歐洲同英文圈嘅民間傳說入面，男夢魔（英文：incubus）係種邪靈。
男夢魔冚唪唥都係男性。相傳佢哋會喺夜晚嗰陣搵瞓緊覺嘅女人，嘗試同呢啲女人做愛。根據某啲中世紀嘅傳說，一個女人同男夢魔做過愛，會生出能夠用巫術嘅細路，例如好出名嘅魔法師梅林就有傳說話佢阿爸係隻男夢魔。
魅魔（succubus）一般畀人認為係男夢魔嘅女性版本。
男女單打戰

《男女單打戰》（Battle of the Sexes）係一部2017年嘅傳記運動電影，由尊拿芬迪頓同維拉莉科莉絲執導。劇情大概根據金夫人同Robert Larimore Riggs之間舉行嘅1973年網球比賽改編而成。主演係愛瑪史東、史提夫加維。
男女字典

《男女字典》（英文：20/30 Dictionary）係2003年香港網上行互動電視所製作嘅愛情劇，共二十集。 當年呢套網劇畀傳媒叫做「港版《色慾都市》」。
男團

男團（英文：boy band）係由兩個或以上嘅男歌手組成嘅樂隊。主要表演嘅嘢就包括唱歌同跳舞等等。
聖經海怪

Leviathan，又叫海怪（粵拼：hoi2 gwaai3），係源自舊約聖經當中嘅一隻巨型海中怪獸。根據舊約聖經對佢嘅描述，leviathan 响形態上係一隻身形長、有翼嘅大海龍，體形非常巨大（根據某啲版本嘅傳說，leviathan 大隻到能夠用自己嘅身體圍繞住成個物質世界），而且仲曉噴火。
喺廿一世紀初，leviathan 嘅形象時不時都會喺西方嘅奇幻故仔當中出現，奇幻裏面嘅 leviathan 多數都係巨型（身體有成幾架船咁大）嘅大海龍噉嘅樣，亦都有啲版本會將 leviathan 描繪成個樣似鯨魚。現代虛構故仔當中嘅 leviathan 多數唔識噴火，不過佢哋依然可以靠住因為龐大體型而有嘅力量而對出海冒險嘅主角造成威脅。

語文
順帶一提，因為 leviathan 出嗮名巨型，所以英文字 leviathan 有陣時會俾人攞嚟形容一樣嘢好大嚿。
聖經新譯本

《聖經新譯本》係由幾十位華人聖經學者自譯嘅《聖經》中文譯本。呢個譯本以原文重譯《聖經》，《新約聖經》喺1976年完成；《舊約聖經》喺1992年完成。整個譯經過程由原文、神學同中文嘅工作小組依次縝密斟酌譯文，最後由資深學者作出審訂。
2001年推出跨世紀版，更邀請各地聖經學者同牧者撰寫《聖經》各書卷嘅總論嘅簡介。同年亦開始修訂計劃，終於喺2011年11月出版四福音書，2012年9月出版《羅馬書》2013年3月出版《啟示錄》，並正式將《聖經新譯本》升級為《環球新譯本》。

緣起
1970年，啱啱完成《新美國標準聖經》（New American Standard Bible）嘅美國樂可門基金會有意資助中國教會重譯中文聖經。1971年9月，佢哋委派亞洲區代表麥維惕（Kenneth McVety）同幾位華人教會領袖初次傾談。1972年1月13號，廿幾位嚟自東南亞各地嘅華人教會領袖喺香港馬禮遜館擧行重譯中文聖經嘅座談會，會中肯定需要再一次將聖經自原文譯成中文。同年1月27號至29號，中文聖經新譯硏討會喺香港富都酒店舉行，就新譯本嘅性質、對象、文體、格式、原文版本、工序等問題進行磋商，並議決成立執行委員會。

翻譯原則
忠於原文
盡量根據原文詞序同體裁翻譯；
考究每個字詞嘅正確譯法；
留意歷史同文化背景；
補充適當字詞令到意思更清楚。
以現代規範中文表達
使用可以作出朗讀嘅語體文；
避免使用難讀難解嘅字；
避免地域性方言；
盡量少用成語，但係讀者熟識、易讀易明嘅，亦可以採用；
語法必須乎合中文文化，但亦可以保留一啲容易明白同新穎嘅西方文法結構嘅句子。

翻譯程序
根據原文譯出初稿。
交由集修小組分別從原文、神學、中文角度審閱；
徵集各地華人教會領袖、聖經學者、基督徒作家嘅意見；
綜合初稿原譯者同集修小組成員嘅意見，決定取捨；
未能夠議決或需要進一步商討嘅意見，交由硏究小組作出深入探討，同時以串珠核對法比對譯文，加強用詞嘅統一；
最後將研究報吿、補充資料等，交由審裁委員會審核同定稿。
聖經譯本

聖經譯本（粵拼：sing3 ging1 jik6 bun2）係指由原本用希伯來文、亞拉姆文同通用希臘文寫嘅聖經翻譯做第啲唔同語言嘅版本。到2022年，聖經至少有724個語言嘅完整譯本。

相關爭拗
事實係，聖經翻譯呢家嘢就算喺歐美，都有相當嘅爭議性。歐美基督徒不時都會喺度拗聖經要點譯：聖經原版係古希伯來文同古希臘文等嘅西洋古文寫嘅，而現代嘅歐美人就要將呢啲文本譯做英文、德文同葡文等嘅現代歐洲語言。有部份嘅翻譯員翻聖經嗰陣時，會追求寫到似原版，會喺譯版入便直接使用一啲古希伯來文同古希臘文嘅字詞，甚至乎係啲句子嘅句法寫到似古代語言噉。另一方面，又有啲翻譯員追求譯到似現代語言，選字詞嗰時會盡可能揀一啲現代語言會用嘅字眼。
聖經現代中文譯本

《聖經現代中文譯本》（英文：Today's Chinese Version，縮寫TCV），係聯合聖經公會喺1979年出版嘅《聖經》中文譯本，又喺1997年再參考教牧嘅意見，出版《現代中文譯本修訂版》。主要對象係初接觸《聖經》嘅讀者。呢個譯本嘅翻譯工作喺1971年開始。

簡介
聯合聖經公會鑑於華人最常用嘅《聖經和合本》裏面嘅一啲字句，對於某啲讀者，尤其是初信或者教外人嚟講，相當難睇得明、生硬拗口，甚至容易造成誤解；由於《聖經和合本》嘅語言屬於白話文運動嘅早期，好多語詞用法已經同現代中文白話文嘅使用習慣有唔少差距。此外，《和合本》係以1885年出版嘅《英國修訂本》（English Revised Version）為翻譯藍本，並參考《英王欽定本》（King James Version），而唔係直接由希伯來文或希臘文嘅原文翻譯；喺經過英文兩次轉譯過程之中，好容易出現錯譯或漏譯嘅情形。加上，當時《和合本》根據嘅原文抄本，無論從數量或素質嚟講都唔能夠同現存嘅抄本同考古資料相比。因應唔少教內有識人士呼籲重譯聖經嘅聲音，聯合聖經公會決定推出符合現代白話文，通順易明、又符合時代特色嘅新版《聖經》。
聖維康

聖維康（法文：Saint-Véran），係法國上阿爾卑斯嘅其中一個市鎮。
聖維篤一世

聖維篤一世（St. Victor I，120年5月28號—199年7月28號）係羅馬天主教第14任教宗，189年到199年在位。
緬甸國防軍

緬甸國防軍（英文：Tatmadaw，緬甸文：တပ်မတော်，國際音標：taʔmədɔ̀，意譯：武裝軍）係緬甸嘅軍隊，歷史追溯到1946年英屬緬甸獨立。
軍隊將領由1962年至2011年，同埋由2021年起，實施軍政獨裁，外界叫做緬甸軍政府。而家嘅緬甸憲法畀軍方有各種政治特權。
呢篇緬甸國防軍係政治類嘅楔位文章，未完成；麻煩你幫手加下料，充實佢。
緬甸文維基百科

緬甸文維基百科係一個非弁利網站，由維基媒體基金會運行。
緬甸共產黨

緬甸共產黨係緬甸嘅共產黨，1939年8月15號由昂山創黨，兼任頭一任總書記。緬甸獨立後，因為反對政府，成為政府打壓嘅對象，轉做地下黨派繼續武裝鬥爭。
緬甸政區

緬甸政區包含7個省、7個邦、1個聯邦區、5個自治區同1個自治區域。
緬甸臺

緬甸臺（Minden Row），係香港九龍尖沙嘴一條街，北面連住麼地道，南面連住中間道。個名嚟自德國城市棉登，同緬甸無關。